BASES REGULADORAS DAS SOLICITUDES DE ACTUACIÓNS DE GRUPOS DO PLAN CULTURAL 2023
ADMINISTRACIÓN LOCAL — Municipal — Mos (Outros documentos, notificacións e informacións públicas, 14/11/2023)

Vista a proposta da concelleira de Cultura, de data 02/11/2023, para aprobación das Bases do Plan Cultural do Concello de Mos para este ano 2023, en base ás atribucións que me confire a lexislación vixente, especialmente o artigo 21.1 da Lei 7/1985, Reguladora das Bases de Réxime Local. Visto o informe favorable da Intervención Municipal de data 09/10/2023. Visto o informe favorable da Secretaría Municipal de data 26/10/2023. PRIMEIRO.— Aprobar as bases de solicitudes de grupos con cargo ao programa “PLAN CULTURAL 2023 do Concello de Mos, sendo as que a continuación se especifican: O Concello de Mos, a través da Concellaría de Cultura, impulsa e fomenta a cultura popular galega nas múltiples e variadas expresións artísticas. Así, as distintas entidades sen fins de lucro levan a cabo actuacións, no seu eido local, cos distintos grupos acollidos ao programa “PLAN CULTURAL 2023”. A través deste programa retribuiranse os grupos do noso Concello inscritos no Catálogo de grupos do Plan Cultural 2023 do Concello de Mos polas actuacións autorizadas e realizadas ao longo do ano e no ámbito local do Concello de Mos coas contías establecidas para este fin. A concesión das actuacións estará suxeita á dispoñibilidade orzamentaria e convócanse con cargo á aplicación 330.2260901.— cun importe total de 30.100,00 €. As entidades interesadas, como organizadoras dos actos, débense poñer en contacto cos grupos inscritos no Catálogo de grupos do Plan Cultural para concretar a data da actuación, coñecer as condicións e facilitarlles o concerto ou a posta en escena da obra. Os grupos disporán dun escenario ou marco adecuado para que poidan efectuar a súa actuación sen impedimento ningún. Quedan expresamente excluídas do ámbito do programa “Plan Cultural” 2023: As solicitudes presentaranse obrigatoriamente por medios electrónicos a través do formulario normalizado, dispoñible na Sede electrónica do Concello de Mos ( www.concellomos.es ). Se algunha das entidades interesadas presenta a súa solicitude de xeito presencial requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realizase a emenda. En todo caso, se tal emenda se fixese fóra do prazo de presentación de solicitudes esta deberá limitarse á presentación electrónica do xa entregado de xeito presencial, sen que poidan engadirse outros datos ou documentos ou rectificar os xa achegados. Para a presentación das solicitudes a Sede electrónica do Concello de Mos admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo de presentación de solicitudes de actuacións comezará a partir do día seguinte ao da publicación desta convocatoria no Boletín Oficial da Provincia de Pontevedra (BOPPO). As solicitudes deberán presentarse cunha antelación de máis de 20 días naturais con respecto á data de realización da actuación. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás devanditas consultas, deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos, poderáselles solicitar ás persoas interesadas a presentación dos documentos correspondentes. As persoas interesadas deberán achegar coa solicitude a seguinte documentación, necesaria para a tramitación do procedemento: Non se poderán solicitar máis de dúas actuacións para un mesmo evento a excepción das fogueiras de San Xoán, as foliadas, magostos e seráns que estarán limitadas a unha única actuación. As asociacións non poderán solicitar os seus propios grupos e só poderán facer dúas actuacións como máximo dentro da súa parroquia, salvo autorización expresa da Concellaría de Cultura. As resolucións e actos administrativos notificaranse só por medios electrónicos, nos termos previstos na normativa reguladora do procedemento administrativo común. As notificacións entenderanse practicadas no momento no que se produza o acceso ao seu contido e entenderanse rexeitadas cando transcorresen 10 días naturais desde a posta a disposición da notificación sen que se acceda ao seu contido. A Concellaría de Cultura remitiralles ás entidades solicitantes avisos da posta a disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Concellaría de Cultura practicará a notificación polos medios previstos na normativa reguladora do procedemento administrativo común. Todos os trámites administrativos que as persoas interesadas deban realizar durante a tramitación deste procedemento efectuaranse por medios electrónicos a través do modelo “instancia xeral” dispoñible na Sede electrónica do Concello de Mos ( www.concellomos.es ) Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselle á persoa interesada, de conformidade co establecido no artigo 68 desta lei, que nun prazo de 10 días hábiles emende as faltas ou presente os documentos preceptivos e indicaráselle que, de non facelo, se terá por desistida a súa solicitude, que se arquivará sen máis trámites. As actividades para as que se soliciten actuacións con cargo ao programa “Plan Cultural” deben ir dirixidas ao público en xeral e ser de entrada libre. As entidades ás que se lles autoricen actuacións con cargo o “Plan Cultural” están obrigadas a: A adxudicación das actuacións apostará polo equilibrio territorial e pola diversificación das categorías na repartición de fondos e determinarase aplicando os seguintes criterios: As asociacións non poderán solicitar os seus propios grupos e os grupos só poderán facer dúas actuacións como máximo dentro da súa parroquia, salvo autorización expresa da Concellaría de Cultura. Atenderanse as solicitudes que realicen as entidades peticionarias para un único evento mensual ata un máximo de catro eventos anuais Non se poderán solicitar máis de dúas actuacións para un mesmo evento a exección da fogueira de San Xoán, magostos que só se poderá pedir unha única actuación. Dúas entidades distintas non poderán presentar unha solicitude de actuación para o mesmo evento. O importe máximo das actuacións autorizadas ás entidades peticionarias (salvo petición expresa de actuacións pola Concellaría de Cultura) establécese na cantidade de dou mil euros (2.000,00 €) anuais. En calquera caso, a concesión das actuacións queda suxeita á dispoñibilidade orzamentaria O pagamento das actuacións autorizadas con cargo a este programa efectuaráselle directamente ao grupo, para o que deberá achegar o certificado acreditativo da realización da actuación asinado pola entidade peticionaria e, en todo caso, realizarase de acordo con todo o disposto nas bases reguladoras para a creación do Catálogo de grupos do Plan Cultural e aprobado por este Concello. As solicitudes de actuacións con cargo ao “Plan Cultural” terán vixencia ate o 31 de decembro do 2023, e estarán condicionadas á existencia de consignación orzamentaria. De acordo co establecido na base 16.2 das bases de execución do Orzamento para o ano 2023 o órgano competente para a aprobación destas bases é a Xunta de Goberno. Estas bases reguladoras publicaranse no BOPPO e na Sede electrónica do Concello de Mos ( www.concellomos.es ). Os datos persoais obtidos neste procedemento serán obxecto de tratamento pola Concellaría de Cultura do Concello de Mos, en calidade de órgano responsable, coa finalidade de xestionalo, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “normativa aplicable” Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto. Para todo o non establecido nestas bases aplicaranse as de execución do Orzamento Municipal e a demais lexislación aplicable. Normativa estatal e autonómica en materia de subvencións e normativa local en caso de execución orzamentaria”. A ALCALDESA. Asdo. Dona Nidia Arévalo Gómez. O SECRETARIO XERAL. Asdo. Don Carlos Piñeiro Sarmiento. (Documento asinado dixitalmente a marxe). Dona Sara Mª Cebreiro Alonso, Concelleira Delegada de Cultura. Que vistos os informes favorables emitidos pola Secretaría Xeral con data 26 outubro e da Intervención Municipal de data 09 outubro do ano en que andamos e xunto coa correspondente Retención de Crédito. A Aprobación das bases reguladoras de solicitudes de actuacións dos grupos do Plan Cultural 2023. (Documento asinado dixitalmente á marxe)